SA beklink hokkiereeks teen buurland | Netwerk24
Deur Johann de Jager 05 Mei 2021 17:01
Chad Futcher van die Suid-Afrikaanse hokkiespan is hier in die derde toets teen Namibië in Johannesburg in aksie. Foto: Gallo Images
Die Suid-Afrikaanse manshokkiespan het sy toetsreeks van vyf toetse teen Namibië beklink toe hy die derde toets teen die buurland Dinsdag in Johannesburg met 3-0 gewen het.
Die tuisspan, sonder van sy oorsese spelers, het met dié sege dit ook 3-0 in die reeks van vyf wedstryde gemaak.
Suid-Afrika het die eerste toets met 7-0 gewen.
Hy het Sondag met 2-1 gewen nadat Namibië met 'n doelpoging die dwarsbalk getref het.
Chad Futcher en Mustapha Cassiem het die tuisspan Dinsdag die vroeë voorsprong gegee, waarna Ignatius Malgraff die derde doel aangeteken en die wedstryd beklink het.
Die nasionale span was in dié wedstryd by die Northcliff High School die eerste keer in sy nuwe TK-drag te sien.